**ТҮГЭЭМЭЛ АСУУЛТ БА ХАРИУЛТ**

1. Тэтгэлэгт хөтөлбөрийн удирдамжийн (RFA) хүрээнд олгох тэтгэлгээр ажилтны хөдөлмөрийн хөлсийг олгох уу?
	* Тийм. Тухайн ажлын байр нь төсөлтэй шууд хамааралтай эсвэл төслийн хэрэгжилтийг дэмжих үүрэгтэй бол болно. Холбогдох зардал зарчмын дагуу, зардал нь бодитой, олгож болохуйц, хүлээн зөвшөөрөхүйц байх ёстой.
2. Тэтгэлгийн санхүүжилтээр үйл ажиллагааны зардал, захиргааны зардлыг хамруулж болох уу?
	* Тийм. Төслийн хэрэгжилттэй хамааралтай бол зөвшөөрнө. Байгууллага албан ёсны шууд бус зардлын хувь хэмжээг (indirect rates) тогтоосон тодорхой гэрээгээр баримтжуулсан тохиолдолд хувь хэмжээгээр тооцож оруулахыг зөвшөөрнө. Ийнхүү баримтжуулсан хувь хэмжээ байхгүй тохиолдолд ерөнхий ба захиргаа удирдлагын зардлыг төслийн шууд төлөгдөх зардлын мөрөнд (direct-billed line) оруулж тооцох ёстой ба дагалдах баримт хавсаргаж баримтжуулна. Ашгийн бус үйл ажиллагаа эрхэлдэг өргөдөл гаргагч нь нийт шууд зардлын дүн дээр нэмэлтээр баримтжуулалгүй 10 хувийн бусад (de minimis rate- үүнд шууд цалин хөлс, харгалзах НДШ, нэмэлт тэтгэмж, материал, хангамж, үйлчилгээ, аяллын зардлууд орно) зардал болгон нэмж болно. Бүх зардал нь зохих зарчмын дагуу бодитой, хуваарилах боломжтой, зөвшөөрөгдөхүйц байх ёстой.
3. Тэтгэлгийн санхүүжилтээр тээврийн хэрэгсэл худалдан авч болох уу?
	* Болохгүй. АНУ-ын ОУХА-аас тавьсан хоригийн дагуу тэтгэлгийн санхүүжилтээр ямарваа тээврийн хэрэгсэл худалдан авч болохгүй. Харин тээврийн хүлээн зөвшөөрөхүй, төсөвлөж болохуйц зардлыг төсөвт тусгаж болно.
4. Тэтгэлгийн санхүүжилтээр суурин компьютер, зөөврийн компьютер, эсвэл принтер худалдан авч болох уу?
	* Болно, гэхдээ энэ нь төслийн цар хүрээ, хамаарал зэрэг хүчин зүйлийг харгалзан тухайн төсөл бүрийн хувьд зөвшөөрөх эсэхийг шийдвэрлэнэ. Холбогдох зардлыг зарчмын дагуу гарсан бүх зардал нь бодитой, олгож болохуйц, хүлээн зөвшөөрөхүйц байх ёстой. Зарчмын хувьд эдгээрийг авах боломжтой, гэхдээ болж өгвөл зайлсхийх хэрэгтэй.
5. Тэтгэлэг авагч нь тайлан өгөх талаар ямар ямар шаардлага хангах ёстой вэ?
	* Тэтгэлэг олгох тухай албан ёсны гэрээнд тайлан өгөх талаар шаардлагыг тусгана. Ерөнхийдөө, тэтгэлэг авагч нь сарын ба улирлын явцын тайланг тогтмол ирүүлэх ёстой ба мөн хэрэгжүүлсэн үйл ажиллагааныхаа талаар тусдаа тайлан өгөх шаардлагатай байдаг.
6. Тэтгэлэгт хөтөлбөрийн төслийн саналд хэдэн жилийн санхүүжилт хүсэж болох вэ?
	* Зургаагаас 12 сар хүртэл хугацааны санхүүжилт хүсэж болно.
7. Тэтгэлгийн санхүүжилтээр олон улсын зөвлөх ажиллуулж болох уу?
	* Тийм, гэхдээ тухайн зөвлөх нь төслийн хэрэгжилттэй хамааралтай бөгөөд хязгаарлагдмал хүрээнд ажиллах ёстой. Жилийн хөтөлбөрийн удирдамжийн санхүүжилтийн зорилго нь дотоодын чадавхыг бэхжүүлэхэд орших тул олон улсын зөвлөх ажиллуулах зорилго, ач холбогдол тодорхой байх хэрэгтэй. Байж болно, гэхдээ болж өгвөл зайлсхийх хэрэгтэй.
8. Тэтгэлгийн санхүүжилтээр гадаад томилолтын зардлыг төлж болох уу?
	* Үгүй, санхүүжилт нь томилолтын зардлыг хариуцахгүй.
9. Тэтгэлгийн санхүүжилт авахын тулд байгууллага ямар төрлийн бичиг баримт, тусгай зөвшөөрөл шаардлагатай вэ?
	* Бүх өргөдөл гаргагч нь Монгол Улсын хууль тогтоомжийн дагуу албан ёсны бүртгэлтэй байх ёстой. Бүртгэлийн бичиг баримт, татвар төлөгчийн гэрчилгээ зэрэг жилийн хөтөлбөрийн удирдамжид заасан бичиг баримтыг бүрдүүлнэ.
10. Тэтгэлэгт хөтөлбөрийн санхүүжилтийг ямар төрлийн байгууллагууд авах вэ?
	* Энэхүү тэтгэлэгт хөтөлбөр нь Монгол Улсын хууль тогтоомж, тэтгэлгийн удирдамжид заасны дагуу дотоодын аж ахуйн нэгж, этгээдэд зориулагдсан. Дэлгэрэнгүйг тухайн тэтгэлэгт хөтөлбөрийн удирдамжид тусгасан тавигдах шаардлага, шалгуур үзүүлэлтийг харна уу.
11. Тэтгэлэгт хөтөлбөрийн санхүүжилтийг америк доллар эсвэл монгол төгрөгөөр олгох уу?
	* Бүх санхүүжилтийг дотоодын төлбөрийн нэгж болох Монгол төгрөгөөр олгоно.
12. Тэтгэлэгт хөтөлбөрийн удирдамжийн дагуу төслийн саналаа илгээсэн тохиолдолд санхүүжилт авах нь баталгаатай юу?
	* Санхүүжилт баталгаатай бус. Санхүүжилт олгох тухай гэрээ албан ёсоор баталгаажсаны дараа Тэтгэлэг авагч этгээд нь тэтгэлгийн гэрээнд тусгасан бүх шаардлагыг хангасан тохиолдолд санхүүжилтийг олгоно.
13. Тэтгэлэг авахаар өргөдөл гаргагч төслийн саналаа мэдүүлснээс хойш хэдий хугацааны дараа мэдэгдэл өгөх вэ?
	* МЭХЗ хөтөлбөр нь төслийн саналыг хүлээн авснаас хойш 6 зургаан долоо хоногийн дотор боломжит өргөдөл гаргагчидтай холбоо барихаар төлөвлөж байна. Сонгогдсон өргөдөл гаргагчдад төслийн саналаа дэлгэрүүлэн бүтэн өргөдөл боловсруулж, ирүүлэх санал тавина. Магадгүй зарим тохиолдолд бүтэн өргөдлийг МЭХЗ хөтөлбөртэй хамтран боловсруулах, бусадтай хамтрах саналыг тавих боломжтой. Ирүүлсэн бүх өргөдлийг санхүүжүүлэх боломжгүй.
14. Төслийн саналыг хүлээж авлаа гэдэг нь санхүүжилт авах баталгаатай гэсэн үг үү?
	* Үгүй, төслийн санал нь сонгогдсон этгээд бүтэн өргөдөл боловсруулах ёстой ба энэхүү өргөдөлд үндэслэн санхүүжилт олгох эсэхийг шийдвэрлэнэ.
15. Нэг этгээд хэд хэдэн төслийн саналыг тэтгэлэг авахаар ирүүлж болох уу?
	* Тийм. Тэтгэлгийн хөтөлбөрт заасан өргөдөл хүлээн авах хугацаанд хэд хэдэн төслийн санал ирүүлэх боломжтой. Тухайн этгээд өөрийн төслийн саналуудыг Тэтгэлэгт хөтөлбөрийн удирдамжийн аль зорилттой уялдаж байгааг тодорхойлж, тусгах хэрэгтэй.
16. Хамтарсан консорциум, зөвлөл хэлбэртэй төрийн бус байгууллагууд оролцож болох уу?
	* Үгүй, тэтгэлгийн санхүүжилтийг хууль ёсны бүртгэлтэй зөвхөн нэг этгээдэд олгоно.
17. Дотоодын бусад төрийн бус байгууллагуудтай хамтран төслийн санал ирүүлж болох уу?
	* Тийм болно.
18. Нэг төслийн саналаар хоёр өөр газар зүйн байршилд үйл ажиллагаа явуулж болох уу?
	* Эдгээр байршлууд нь төлөвлөж байгаа үйл ажиллагааг хэрэгжүүлэхэд хамааралтай бол болно.
19. Нэг этгээд буюу өргөдөл гаргагчаас ирүүлж болох төслийн саналын тоонд дээд хязгаар байгаа юу?
	* Үгүй байхгүй.
20. Энэхүү төсөл нь зөвхөн Монгол Улсад бүртгэлтэй хуулийн этгээдүүдэд нээлттэй юу? Ийм тохиолдолд туслан гүйцэтгэгч нь Монгол Улсаас өөр улсад бүртгэлтэй хуулийн этгээд байж болох уу?
	* Зарчмын хувьд болох хэдий ч тэтгэлэгт хөтөлбөрийн зорилго нь дотоодын чадавхыг бэхжүүлэхэд чиглэж байгаа тул АНУ-ын ОУХА нь төлөвлөсөн үйл ажиллагаагаа хэрэгжүүлэх дэд тэтгэлэг өгөх эсвэл туслан гүйцэтгэгч авах байгууллагуудад тэтгэлгийн санхүүжилт олгохыг дэмжихгүй.
21. Хуулийн этгээд болоогүй, хоёр эксперт өргөдөл ирүүлж болох уу?
	* Үгүй, тэтгэлгийн санхүүжилт авахын тулд та заавал хуулийн этгээд (байгууллага) болон бүртгүүлсэн байх шаардлагатай.
22. Төслийн саналыг зайлшгүй Англи хэл дээр боловсруулах ёстой юу? Удирдамжид төслийн санал Англи хэл дээр байх ёстой гэж тусгасан байна. Монгол хэл дээр боловсруулсан төслийн саналыг хүлээж авах уу?
	* Төслийн саналыг зөвхөн Англи хэл дээр хүлээн авна.